Здравейте, имам странично хоби ( изработка на бижута) с което бих искала да си докарвам допълнителни доходи по легален начин през Етси. Въпросите ми са мога ли да продавам без фирма, като какво трябва да се регистрирам, трябва ли ми счетоводител? Благодаря предварително :) 




Продажба в Etsy
===============

 

Здравейте, Ели Колева,


необходимо е да се регистрирате като самоосигуряващо се лице, като подадете декларация за започване на дейност в НАП. Не е задължително да регистрирате дружество. Следва всеки месец до 25-то число да подавате декларация обр. 1 в НАП и да заплащате дължимите осигурителни вноски върху минималния осигурителен доход. Необходимо е също така да подавате декларация по чл. 55 Закона за данъците върху доходите на физическите лица за заплащане на авансов данък за всяко тримесечие на годината без последното. Подава се и годишна данъчна декларация по чл. 50 ЗДДФЛ до 30.04 на следващата година.  

Препоръчително е да коментирате въпросите със счетоводител или адвокат.


Поздрави,  

адв. Николина Митова  

тел. 0898 303092


